Downloaded from YTS.MX
Official YIFY movies site: YTS.MX
O, Bože!
Ovaj grad dizajniran je
kao vizija budućnosti Brazila.
Htio se odvojiti od stoljeća katoličke kolonijalne tradicije
i zamijeniti je modernističkom vizijom
jednakosti i pravednosti.
A cement koji će sve držati zajedno bila je vjera...
ne u Boga,
nego u jednako apstraktne ideje
napretka i demokracije.
Ali kad sam došla ovamo snimati 2016.,
zbog političke i gospodarske krize
Brazilci su gubili vjeru u snagu demokracije.
Trebamo reforme i promjene.
NACIONALNI KONGRES, 2016.
Ne bismo mogli preživjeti četvrtu vladu u četiri godine.
Ekonomija Brazila proživljava najgoru recesiju...
U ime Isusa...
Vjerujem, dragi Bože, da kongresnici
i kongresnice ovdje, Gospode...
Gospode, oni su ljudi preko kojih možeš uzvisiti svoju slavu.
Senatori i kongresnici, Bože, u Isusovo ime.
U ime Isusovo.
VODNIK DACIOLO, KONGRESNIK I PASTOR
STUDIJSKA BIBLIJA ZA MUŠKARCE
„Svemogući vlada ljudskim kraljevstvom.”
Slava Bogu.
- Sve dužnosnike ovdje odabrao je Bog. - Amen.
- Kako se zoveš? - Ana Petra.
Zadovoljstvo je biti ovdje s vama.
Činjenica da ste svi ovdje u ovom trenutku...
- Bog je to odredio. - Da.
Što mislite da će biti s brazilskom demokracijom?
Stvar je u tome, vlada zlih past će.
- U ime Isusa. - Nacija proživljava novi trenutak.
Oni ne razumiju što se događa jer rat nije protiv čovjeka.
To je duhovni rat.
Isus je stigao. U ime Gospodina Isusa.
Za pobjedu.
Ova je Biblija za tebe.
Istina je ovdje. Počni čitati Novi zavjet.
Ne počinji sa Starim.
Počni ovdje, s Matejem.
Jer se ovdje govori o Isusu Kristu.
Tom Bogu služim, razumiješ?
Na Isusovu čast i slavu.
Voljeni Oče...
Po tvojoj volji,
dobro, savršeno i ugodno.
Želimo vikati u ime Isusa Krista...
U ovom parlamentu, domu naroda,
čovječanstvo je oduvijek donosilo zakone.
Za dobro.
I za loše.
Kongres, u ovoj prostoriji,
proglasio je jedan od najnaprednijih ustava na svijetu.
Opozvao je dva predsjednika
i izglasao pa okončao
brutalnu vojnu diktaturu.
Bilo je mnogo postignuća i kolosalnih pogrešaka.
Ali djela su bila naša.
Stoga, ono što se ovdje događalo činilo mi se čudnim.
Svjedočila sam odlučnom pozivu vjernih
da se uzde vlade
predaju drugom entitetu.
Dođi kraljevstvo tvoje
nad izvršnom, zakonodavnom i sudbenom vlašću.
Neka se tvoja suverena volja koja je dobra, savršena i ugodna
etablira u tim ovlastima Republike
da uklonimo ološ naše nacije
i usmjerimo je prema njezinoj proročanskoj sudbini.
Kad sam došla na ovaj događaj
koji se održavao pred Kongresom,
nisam baš razumjela čemu sam svjedočila.
Pozdravimo pastora Silasa Malafaiju.
Došli smo obznaniti
da brazilski ljevičarski fanatici neće spaliti Brazil!
Ovo je mjesto mira!
Zovu nas fundamentalistima.
Istina je.
Imamo fundamente.
Protiv smo pobačaja! Imamo fundamente!
Za život smo!
Protivimo se legalizaciji droge!
Imamo fundamente!
Naš Bog i naš Otac.
- Obznanjujemo... - Obznanjujemo...
- ...da Brazil... - ...da Brazil...
- ...pripada... - ...pripada...
- ...našem Gospodu... - ...našem Gospodu...
- ...Isusu! Amen! - ...Isusu!
Sad, gledajući unatrag,
shvaćam da su proricali.
Ili točnije, planirali budućnost zemlje.
Zašto da glasate za Bolsonara za predsjednika naše nacije?
Želim nešto razjasniti.
Nećemo glasati za Boga ili kandidata za Boga.
Naravno, Bolsonaro ima mane, ograničenja i ne slažem se s nekim stvarima koje kaže.
Ali odvagnimo prednosti i mane.
Bolsonaro ima jednu od najvažnijih stvari
koje sad trebamo u Brazilu.
INTERVENCIJA
Ako dođem onamo i ako bude ovisilo o meni,
svaki će građanin imati vatreno oružje u svojoj kući.
ŽELIM VOJNU INTERVENCIJU, SADA
Ni centimetar zemlje neće biti određen za rezervate za urođenike ili quilombose.
Prosut ćemo metke po pristašama Radničke stranke.
SINDIKAT RADNIKA ČELIČANA
Sudac Sérgio Moro upravo je naredio
uhićenje bivšeg predsjednika Luiza Inácija Lule da Silve.
Lula je bivši sindikalni vođa i brazilski predsjednik.
Desetke milijuna Brazilaca izbavio je iz siromaštva.
Unatoč pravnim problemima,
Lula je jasni favorit na predsjedničkim izborima u listopadu.
Igra je gotova za Lulu, Radničku stranku
i za ljevičarske fanatike te sve koji te podržavaju.
Kršćanin sam, držim se Ivana 8,32.
„Spoznat ćete istinu i istina će vas osloboditi.”
Istinom stvaramo novi politički model u Brazilu.
Neće biti sekularne države!
- Ovo je kršćanska država! - Da!
APOKALIPSA U TROPIMA
- Mogu li ući? - Da.
Uđi.
- Ovdje je neuredno. - Ne.
Biblija kaže da samo Bog može doći do koštane srži,
kostiju, te duše i duha, zar ne?
Baš sam prošli tjedan mislila:
„Uzet ću nož i ubiti se, moj sin neće vidjeti.
Kad se probudi, već ću biti mrtva.”
I to ti ostaje u mislima.
Pokušala sam se ubiti nekoliko puta.
Kad skupimo njezine molitve, moje i tvoje, nećeš se slomiti. Zašto?
Jer kad izgubiš snagu, mi ćemo biti ovdje, u molitvi.
Boli te, ali i učiš, zar ne?
Patiš, ali i podučavaš
Svako obećanje treba čekati
Ali Bog je već objavio pobjedu u ovom ratu
Mirno odmori
Možeš mirno spavati
Prije snimanja onih pastora u Brasíliji
nisam znala mnogo o evangeličkoj vjeri.
Znala sam samo da u bilo kojem gradu u Brazilu
u kojem nema bolnica ili asfaltiranih ulica
uvijek postoji evangelička crkva,
koja nudi socijalne usluge,
osjećaj zajednice
i smisao života.
Gorko si plakao kod kuće,
žalio se Bogu,
govorio mu da gdje god pokucaš
tražeći posao i ostavljajući životopis,
ljudi te motiviraju, zovu na razgovor,
ali vrata se ne otvaraju.
Gospod me poslao ovamo da budem uz tebe i kažem ti
da ću uništiti kletvu, Oče.
Moje sekularno obrazovanje
nije mi pomoglo da dešifriram znakove oko sebe.
Kraj je svijeta
Apokalipsa je Bit će očaja
Znala sam što je Ruska revolucija
i koja je formula za kisik,
ali ništa o apostolu Pavlu, evanđelistu Ivanu
ni četiri jahača apokalipse.
Kao da živimo na istoj zemlji,
ali govorimo potpuno različitim jezicima.
Pa sam napokon počela proučavati Bibliju.
EVANGELIČKA CRKVA MIRA
U posljednjih 40 godina
evangelici su narasli s pet na više od 30 % brazilskog stanovništva.
Ovdje se događa jedna od najbržih religijskih promjena
u povijesti čovječanstva.
Jesi li dobro?
Promjena u kojoj religiju,
temeljenu na vjeri i velikodušnosti vjernika,
neki od crkvenih vođa oblikuju
u političku silu bez presedana.
PRVO POGLAVLJE STVORITELJ KRALJA
EVANGELIČKA CRKVA POBJEDA U KRISTU
ANTIFEMINISTIČKI KLUB
Vi koji idete u srednju školu i vi koji idete na fakultet,
što se podučava bez imalo srama?
Kulturni marksizam, frankfurtska škola mišljenja.
Kulturni marksizam kreće u ideološki rat protiv religije.
Nasilnije je nego što mislite.
Jeste li primijetili da, govorite li protiv pobačaja,
govorite li protiv istospolnog braka
ili protiv legalizacije droga,
budete ismijani?
To je kontrola mišljenja kroz politički korektno.
Što želite biti?
Hoćete li biti samo još jedni ili želite činiti razliku?
Ustanite, molim vas.
Želim biti prorok.
Molim da budem pastir naraštaja koji će promijeniti povijest.
Naraštaja koji će promijeniti obrazovanje,
zabavu, kulturu, znanosti,
umjetnosti, poslovnu zajednicu, ekonomiju,
te izvršnu, zakonodavnu i sudbenu vlast.
Naraštaja hrabrih radnika.
Naraštaja koji će transformirati svijet
kroz obnovu svog shvaćanja!
O, Bože. Mislila sam da je moj nećak.
- Ne, nije. - On je unutra.
Ovo je Helena.
- Koliko imaš godina, Helena? Reci. - Pet.
- Pet! - Pokažimo da smo normalna obitelj.
SNAŽNE OBITELJI
Biblija je zadivljujuća knjiga.
Uči me da budem stanovnik Neba i stanovnik Zemlje.
Velik je problem
što je evangelička crkva mnogo godina...
Nisi imala prilike svjedočiti tome poput mene.
Pastori su podučavali ljude
da su oni samo stanovnici Neba i da na svijetu nema ničega za nas.
Podučavali su Nebo, Nebo, Nebo.
Ovdje smo da patimo i da idemo na Nebo.
Kad sam počeo propovijedati i pokazivati
da smo stanovnici Zemlje, kako je Isus rekao,
to nije bilo prihvaćeno.
Pastor koji govori o politici? Pastor koji ima mišljenje?
Ti si lud.
Ideja izražavanja mišljenja
i pastori koji govore o politici postoje tek 15 godina.
KONGRESNIK PREDSJEDNIK EVANGELIČKOG VIJEĆA
- Dvanaest? Najviše 15. - Najviše. Pojavila se prije 15 godina.
Ovo je pastor Silas Malafaia, medijska zvijezda.
Već je 30 godina svakodnevno na televiziji.
Posljednjih godina sudjeluje i u politici.
Demokratska igra...
Ja nisam kandidat, pastor sam.
Ali razumijem utjecaj, zato su me pozvali.
Dakle, vi birate kandidate?
Zašto drugi mogu propovijedati Marxove ideje,
a ja ne mogu Isusove?
To je proturječje za one koji zastupaju pravu demokraciju.
U svijetu politike Silas Malafaia više voli raditi iza kulisa.
Molimo Boga da blagoslovi Brazil.
Kroz desetljeća
Malafaia je podupirao nekoliko predsjedničkih kandidata.
Godine 2002. Lulu.
Ali to nije potrajalo.
Dosta! Dosta je Radničke stranke.
Poslije, više desničarske
Serru i Aécia Nevesa.
Ali oni nisu izabrani.
Bolsonaro se zalaže za obiteljske vrijednosti.
Protivi se zločinu
seksualizacije djece u školama što cijela ljevica želi.
Sad, napokon, Bolsonaro je bio kandidat
kojeg je Malafaia mogao zvati svojim.
Istražitelju. Ne uhićuju me, bez brige.
Kad sam ga prvi put snimala 2016.
bio je političar ekstremne desnice nižeg ranga,
koji je uvijek tražio pozornost.
Ne brinite se, ne uhićuju me.
Ovdje nema svetaca.
Ako tražite svece, na krivom ste mjestu.
Hajmo u katedralu, možda ih ondje nađete.
Stekao je slavu dajući glas najdubljim mržnjama zemlje.
Da ovisi o meni, vi na farmama imali biste puške.
Posjetnica za lopuže MST-a kalibar je 7.62.
Nasilje je jezik koji propalice razumiju.
Da poveća glasačku bazu,
on prihvaća supruginu religiju i svoje drugo ime,
Messias.
Isus, Božji sin...
RIJEKA JORDAN
Uzima kršćanski nacionalistički identitet koji ga vodi do predsjedništva.
Uz vaš javni status,
krstim vas u ime Oca, Sina i Duha Svetoga.
MOJA JE STRANKA BRAZIL
GODINA 2018., JEDAN MJESEC PRIJE IZBORA
Jair Bolsonaro danas je bio žrtva napada.
Uboli su ga usred gomile.
Dođi kraljevstvo tvoje, budi volja...
Živjet će i u smrti.
Objavljeno je da će biti predsjednik.
Izabrao ga je Bog.
Siguran sam da milijuni kršćana mole za tebe, Bolsonaro.
- Milijuni, čuješ li? - Bilo je to čudo.
Bog te blagoslovio. Jest bilo čudo.
Ovdje sam s Magnom, njegovom djecom. Svi su ovdje.
Čudo njegova preživljavanja
postat će konsakracija braka vojne osobe i njegovih religioznih sljedbenika.
Ljudi koji su protiv obiteljskih vrijednosti
i dobrobiti zemlje neće je uništiti.
KORUMPIRANI
Jair Bolsonaro izabran je za predsjednika Republike.
Diktatura se vratila!
Zbog Bolsonara!
BOLJE SE NAVIĆI NA JAIRA
Pozdravimo predsjednika Brazila.
GODINA DA MANIFESTIRAMO VJERU
GODINA 2018., DVA DANA NAKON IZBORA
Legendo!
Znam...
Znam da sam bio sićušna kap vode
u ovom golemom oceanu Bolsonarove pobjede.
Bog je izabrao lude stvari
da zbune mudre.
Bog je izabrao slabe stvari
da zbune snažne.
Sad će postati dublje.
Bog je izabrao zle, bezvrijedne stvari,
prezira vrijedne stvari koje se mogu odbaciti,
stvari koje nisu, koje nikome nisu važne,
da zbune one koje jesu,
da se nijedno meso ne može hvaliti pred njim.
Zato je Bog izabrao tebe.
„Bog je izabrao lude stvari,
slabe, zle, prezira vrijedne stvari.”
Tim riječima iz Biblije
Malafaia je uveo novu vrstu vođe u Brazilu.
Nekoga čiji je nedostatak sposobnosti
upravo ono što mu omogućava postati Božjim instrumentom.
Brazil iznad svega, Bog iznad svih nas.
PREDSJEDNIČKA PALAČA ALVORADA
Bolsonara je u tu palaču dopratio rastući teokratski pokret,
dominionizam.
Teologija koja propovijeda da kršćani
moraju nadzirati sve aspekte društva.
U Novom zavjetu
Bludnica velika sjedi na sedam brda.
Za njih, ona predstavljaju sve sfere kulture zemlje,
njezine ekonomije i upravljanja.
Oni kažu da kršćani moraju oduzeti ta brda silama zla.
Jedno po jedno.
Ovim izborima
počinju ispunjavati vlastito proročanstvo.
Penju se prema vrhu
najnestabilnijeg brda.
Brda politike.
DRUGO POGLAVLJE BOG U DOBA KOLERE
Ezekijel u poglavlju 14, redak 21
kaže da Bog na četiri načina sudi svijetu.
A ovaj koji se pojavio 1.11.2019.
počeo se širiti svijetom.
To je prvi znak Isusova povratka
i smaka svijeta.
Brazil je po broju umrlih od koronavirusa nadmašio Kinu.
Pa? Žao mi je. Što da ja radim?
- Jesam Messias, ali ne činim čuda. - Plan...
Zašto terorizirati ljude?
Svi će umrijeti!
Da, oplakujem mrtve.
Ali istina je da će svi ovdje umrijeti.
I ako umrete na selu, pojest će vas lešinar.
Svi će imati jednaki miris.
Moj je miris isti kao vaš, jednako ću smrdjeti.
Država ne može na sve paziti.
Želimo pozvati sve božje ljude,
sve kršćane koji žele postiti
za brazilski narod
da bude mira i blagostanja u našoj zemlji.
Zahvaljujemo svima
koji poste za budućnost Brazila.
- Isus Krist je... - Gospod!
Isus Krist Gospod je Brazila.
Umjesto da kupe cjepiva ili provode zdravstvene mjere,
predloženo je rješenje bilo moliti nove molitve,
dati nova obećanja
da se nanovo uredi božanski ugovor
između ljudi, njihovih vođa i Boga.
Ovdje smo danas da živimo božju nakanu za Brazil.
Izabran si i pomazan da upravljaš ovom zemljom.
A sad, u ime Isusa, objavljujem da u Brazilu
neće više biti smrti od koronavirusa.
U ime Gospoda, nalazimo se na aveniji Celso Garcia
i molimo se za vas ovog nedjeljnog popodneva ili jutra
dana 5.4., na Cvjetnicu, u ime našeg Gospoda Isusa.
U ime Gospoda Isusa.
IMAMO OCA
Ne možemo više.
Mehanički ventiliramo pacijente od 8 h
i počinju umirati jedan po jedan.
Ne znamo kad očekivati boce kisika.
SIJEČANJ 2021.
Svi umiru.
Ljudi, molim vas za milost.
Cijela zdravstvena jedinica jednostavno je ostala bez kisika.
Nema kisika. Toliko ljudi umire.
Ne žele liječiti mog tatu. Umire ovdje. To je nepružanje skrbi.
Neće ga liječiti.
Moj tata umire na hitnoj jer mu ne pružaju pomoć.
Ne pružaju pomoć.
Moj tata umire jer mu ne pružaju pomoć.
Prema onome što vidim u bolnici,
država je već krahirala
i samo nas Bog može zaštititi.
Samo Bog.
Kruh naš svagdanji daj nam danas.
I otpusti nam duge naše,
kako i mi otpuštamo dužnicima našim.
Ne uvedi nas u napast
nego izbavi nas od zla.
- Dao Bog pokoj duši njegovoj. - Mama me ostavila. Moja mama!
VIŠE OD 700 000 UMRLIH OD KORONAVIRUSA
DRUGI NAJVIŠI BROJ NA SVIJETU
Na početku mi je bilo čudno
da isti Isus koji je propovijedao ljubav i oprost
može biti upotrijebljen da opravda vladu
s tako malo empatije.
Da bih razumjela, morala sam početi na početku.
Odnosno, na kraju.
S posljednjom knjigom Biblije.
Knjigom Otkrivenja.
Govori o dolasku smaka svijeta
gdje će grešnici gorjeti u paklu,
a odabrani će dobiti dar vječnog života u božjem kraljevstvu.
To je najčudnija knjiga Novog zavjeta.
I najkontroverznija.
Umjesto priča i učenja
donosi vizije, snove i noćne more
Isusovog silaska na Zemlju
da osveti krv svojih sljedbenika.
Ovdje prikazani Krist
nije milostivi spasitelj iz evanđelja,
nego mesija koji se vraća sa svojom nebeskom vojskom
da dobije bitku
koja označava kraj vremena
i stvaranje novog svijeta.
Knjiga Otkrivenja
ključna je knjiga za evangelički fundamentalistički pokret.
Ovdje, rat vodi do mira,
rat vodi do slobode,
rat je nužno zlo
za borbu protiv većeg zla.
TREĆE POGLAVLJE DOMINIJ
Ne, Silase.
Da ne bude nepristojan. Što si umišlja?
Što on misli?
Ide amo-tamo i još želi trubiti.
Nek' se nosi. Mora naučiti voziti.
Prije sam vozio motocikl. Što je? Misli da se ima pravo žaliti.
Što je?
Plešeš amo-tamo, amo-tamo.
Želi da ga stjeraju s ceste. Što želi?
I pokaže... Tip...
Sad će ga osiguranje preplašiti.
Gle. Pitat će ga što želi.
Ljudi misle da mogu gaziti po pastoru
jer je pastor.
Isus je preokrenuo stolove u hramu, brate.
Ljudi ne znaju Bibliju.
Isus je zgrabio bič
i kaznio ljude koji su činili loše stvari u hramu.
Preokrenuo je stolove i udario bičem.
Nije se suzdržavao.
Isus ljubavi, dobrote, mira...
Žao mi je što moram ovo reći,
većina je pastora ostala na brdu religije.
Ono o čemu govorimo. Sedam brda.
Vjera, kultura, zabava,
ekonomija, obrazovanje, zar ne?
Politika.
Ostali su na brdu religije
i otuđili se od onoga što se događa. Ne ja.
Imam još jedno pitanje. Zanima me kako ste se upoznali.
- Gle kako je lijepa. Ha? - Kako ste se upoznali?
- To je... - Da ti sredim frizuru.
Reći ću ti. Moj je tata bio potpredsjednik,
a njezin predsjednik crkve u kojoj sam sad pastor.
Kad sam preuzeo crkvu nakon što je moj punac umro,
rekao sam: „Neću biti pastor kvartovske crkve.
Dat ću ovoj crkvi nacionalni domet.”
Pa sam promijenio filozofiju i mentalitet crkve
da od kvartovske crkve postane nacionalna.
Kad sam postao pastor crkve imala je 15 000 članova.
Kad sam preuzeo prije gotovo deset godina.
Danas ima više od 100 000 članova.
Moja je emisija, sinkronizirana na engleski, prikazana u 120 zemalja.
Sad vas želim pozvati da upoznate našu strukturu.
Vas koji gledate ovu emisiju.
KAKO PREŽIVJETI PUSTINJU ŽIVOTA
Osamdeset posto od prodaje naših proizvoda određeno je za financiranje ove emisije.
Rast carstva Silasa Malafaije,
koji je počeo kad je povezao svoju izdavačku kuću
s crkvom svog punca,
pokretao je ekonomski razvoj Brazila.
Central Gospel, Cindy je, izvolite.
Ova će vas Biblija dovesti do novog položaja moći i pobjede u životu.
Nova srednja klasa počela je donositi više novca evangeličkim crkvama.
A pastori, koji su postajali poslovni ljudi,
influenceri, pa čak i medijski oligarsi,
počeli su se uplitati u kulturni rat.
Kad se djeca boje spavati jer se boje...
Otvoreno traže od sljedbenika
da pomognu dovesti kršćane na položaje moći.
Danas predstavljamo našeg senatora Marcela Crivellu.
Dragi, ne možete se zezati svojim glasom za državne i savezne kongresnike.
Neće anđeo s neba doći promijeniti zakone.
Ovdje smo na Zemlji da nešto promijenimo.
Gradimo povijest naše zemlje! I ne možete šutjeti.
Savezni vrhovni sud...
ZA OBITELJ I SLOBODU
...poderao je Ustav!
GODINA 2011. - PROTEST PROTIV PRAVA LGBTQIA+ ZAJEDNICE
Ako pastor ili svećenik otvori Bibliju
i propovijeda protiv homoseksualnosti,
to se smatra filozofskom sramotom.
Biblija će postati homofobna!
Tisuću puta „ne”!
Evangelici
i katolici,
mi smo apsolutna većina u zemlji!
Ujedinjena crkva nikad neće biti poražena!
Pogledaj ime aviona.
BOŽJA USLUGA
Novinari su pisali da sam kupio avion za 12 milijuna dolara.
Stajao je 1,4 milijuna dolara, a sad vrijedi 800 000.
Jer gube vrijednost.
Koji je dnevni red s predsjednikom?
Razgovarat ćemo.
Popričati.
Voli razgovarati sa mnom.
Jer iskreno razgovaram s njim.
Ne sastajem se s njim da se ulizujem.
Ispitujem, govorim.
Kažem mu s čime se ne slažem.
Ne idem mu reći: „O, predsjedniče...”
Ne.
Razgovarat ćete o imenovanju Andréa Mendonçe u Vrhovni sud?
Tijekom Bolsonarova predizbornog govora
rekao je da mora imati evangelika na Vrhovnom sudu.
I ne znam hoće li predsjednik riskirati,
čak i pod pritiskom sa svih strana,
da ne održi riječ jer će biti u nezgodnoj situaciji s evangelicima.
Pastor Silas Malafaia.
S a mnom je. Dobro?
- Auto iza vas? - Dobro? Auto iza je sa mnom. Hvala.
Vidiš kako je lako ući?
Mačji kašalj.
Ne, skinimo maske. Čemu?
- Maske kad smo s drugima. - Kako ste, predsjedniče?
Ti si ga imao?
- Što? - Jesi ga imao?
- Da. Imao je. - I ja.
- Imali smo. Pogledaj. - Kako si?
Na njegovom vjenčanju, čekali smo mladu.
Ja sam ga vjenčao. Ispričat ću priču.
Tip mi je prišao... Prijatelji smo, mogu reći „tip”.
- Predsjedniče... - Prijatelji smo 11 godina.
Da. Onda mi je rekao:
„Malafaia, kandidirat ću se za predsjednika.”
Rekoh: „Jesi li poludio? Predsjednika čega?”
Kaže: „Moramo promijeniti zemlju ili će ljevica sve uništiti.”
Otišao sam govoreći: „Tip je lud. Taj tip...”
- Je li to bilo 2009.? Ne mogu se sjetiti. - To je tvoje vjenčanje!
Bilo je to 2009.
Stiže „strašno evangelički” sudac na Vrhovni?
Stiže, to je obećanje, zar ne? Mora biti evangelik.
Mnogi nam ljudi dolaze s impresivnim životopisima,
ali prvi je zahtjev da je osoba evangelik.
Očito, mora imati pravno znanje da dobro radi.
Ali ne zaboravimo, postoji obavezan korak do Vrhovnog suda.
Zove se Savezni senat.
Tu osobu mora odobriti Savezni senat.
PASTOR NOMINIRAN ZA VRHOVNI SUD
Bit ću brz. Kako su prošli razgovori? Možete li biti odobreni?
Imenovanje evangeličkog pastora u Vrhovni sud
otvorit će novi front za nastanak kršćanske države.
Koliko ste danas posjetili kabineta?
- Mislim da oko 60. - Šezdeset?
Ali postoji otpor prema Andréu Mendonçi u Senatu.
Bolsonaro mi je rekao: „Malafaia,
ne ide dobro.
Neće uspjeti. André će izgubiti.”
Rekao sam:
„Ti si taj koji će prekršiti obećanje.
Neću ti olakšati jer ni ja ni evangeličko vodstvo nismo to tražili.
I reći ću evangelicima da je tvoja riječ bezvrijedna.
Što ti moraš napraviti? Izjavi da je tvoj kandidat.
Reci sinu da šapne senatorima na uho
da nećeš odustati od ideje.
Tako, to je sve.”
„Dobro, Malafaia.”
I učinio je to?
Dao je izjavu.
A kako ste pritisnuli senatore?
Kćeri, svi trenutačni senatori žele evangelički glas.
Dobro? Mi smo 30 %.
Ako se natječeš na izborima i evangelički vođa kaže:
„Ne glasajte za njega, protiv nas je.” Argumentima, ne izmišljotinama.
„Loše je, zar ne? Ali ovisi o tebi, prijatelju.
Zapamtit ću na sljedećim izborima što si napravio evangeličkom svijetu.
To je tvoja glava. Izvoli, frende.
Ali neću ti olakšati.”
KONGRESNIK PREDSJEDNIK EVANGELIČKOG VIJEĆA
Godine 2002. bila su dva i pol ovakva reda.
- Bilo ih je oko 50. - Koliko ih je u evangeličkom vijeću?
Danas nas je 142, pa imamo...
jedan...
Devet od ovih redova.
Bilo bi jedan, dva, tri, četiri, pet, šest, sedam,
osam, devet redova. Uvelike se promijenilo.
Izvanredna promjena.
Zahvaljujući ljevici.
- Ljevica je ovo učinila. - Da?
Sigurno.
Što nam daju veći izazov, to više rastemo.
O, Isuse. Idemo.
DAN SASLUŠANJA POTVRDE IMENOVANJA
Ljudi, trebamo kongresnike na zasjedanju Senata.
Svi naši kongresnici koji mogu neka idu u Senat
jer će početi glasanje u Senatu, dobro?
Dogodilo se, ali ne zahvaljujući administraciji.
Zasluge idu evangeličkim snagama koje pritišću Senat.
Svi su glasovi prebrojeni
pa proglašavam glasanje zatvorenim.
Tražim generalno tajništvo panela da pokaže rezultate.
Četrdeset sedam senatora glasalo je za...
Ministar!
Slava Bogu!
PRVA DAMA
Slava Bogu!
Aleluja!
Bože! Bože na nebesima!
Blagoslovi nas, Bože!
- Slava Bogu! - Aleluja!
- Želimo u ovom trenutku... - Želimo u ovom trenutku...
- ...složiti se... - ...složiti se...
- ...da André Mendonça... - ...da André Mendonça...
- ...može biti Božji instrument... - ...može biti Božji instrument...
- ...na Vrhovnom sudu. - ...na Vrhovnom sudu.
- I izjavljujemo... - I izjavljujemo...
- ...da Brazil... - ...da Brazil...
- ...pripada... - ...pripada...
- ...Bogu Isusu Kristu. - ...Bogu Isusu Kristu.
- Amen! - Amen!
I amen!
ČETVRTO POGLAVLJE POSTANAK
GODINA 1958., SJEVERNA KAROLINA, SAD
Što nije u redu sa svijetom?
Što je uzrok svim tim zlim stvarima
da kad ih sve skupite,
one stvaraju rat i društvenu napetost?
EVANGELIST
Isus je rekao da te stvari dolaze iz čovjeka.
E tu je gdje se komunizam i kršćanstvo izravno sudaraju.
Jer je Karl Marx gledao probleme svijeta
i rekao: „Nešto nije u redu.”
I Karl Marx rekao je da je problem svijeta društven.
Rekao je: „Riješite društvene probleme svijeta
i čovjek će biti sretan pojedinac.
I možemo izgraditi utopiju na zemlji, nebo na zemlji.”
Ali Isus je rekao: „Varaš se!
Nije društvena nepravda, koliko god ona bila loša,
u srži problema.
Postoji nešto dublje.”
Rekao je da naši problemi nastaju unutra.
I nazvao je to grijehom.
Nijedna konkretna sila
nije toliko mobilizirala politiku Brazila posljednjih desetljeća kao jedan duh.
Duh komunizma.
Kad je naša nova prijestolnica bila spremna za demokraciju,
demokracija je otjerana.
Izolacija Brasílije u unutrašnjosti zemlje
na kraju je pogodovala nastanku vojne diktature.
A strah od takvog duha
upotrijebljen je kao izlika.
ODRŽAVAJ SVOJ GRAD ČISTIM
UBIJAJUĆI JEDNOG KOMUNISTA NA DAN
Vjerujem u našeg Gospoda...
Ali na selima i u gradovima
kroz usta svećenika i pastora širila se opasna ideja
da siromašni nisu siromašni zbog sudbine,
ni zbog svojih grijeha,
nego jer je društvo strukturirano tako da oni ostanu siromašni
i da se očuvaju privilegiji nekolicine.
Gospode Bože, naš Oče,
nahrani gladne,
daj im glad za pravednošću
i tvoje želje svoj tvojoj djeci na zemlji.
- Trebamo društvenu pravdu. - Trebamo društvenu pravdu.
Ali za to,
moramo probuditi same radnike.
Taj latinoamerički pokret,
teologija oslobođenja,
naglašavala je samilosnog Isusa koji je izazivao strukture moći.
Ako dam kruh siromahu,
gladnoj osobi, kažu da sam svetac.
A ako pitam zašto je gladan, kažu da sam komunist.
Američki savjetnik za nacionalnu sigurnost Henry Kissinger
upozorio je predsjednika Nixona
da Katolička crkva više nije bila pouzdani saveznik u regiji.
STUDIJA CIA-E O CRKVI U LATINSKOJ AMERICI
Usred Hladnog rata
američke kršćanske struje
okretale su se u suprotnom smjeru.
U to su vrijeme pokrenuti molitveni doručci,
gdje su se televanđelisti i evangelički lobisti
sastajali s predsjednicima i njihovim kabinetima
da bi se družili i čak se držali za ruke.
Bili su opsjednuti duhom.
Razgovarali su o Južnoj Americi.
Našli smo dokumente koji pokazuju da je skupina lobista poznata kao Obitelj
sponzorirala satove engleskog
koje su misionari držali brazilskim kongresnicima
koje bi se onda moglo preobratiti u jednom potezu Kristu i kapitalizmu.
Tisuće su misionara sletjele u trope.
ZADATAK: DOĆI DO 15 000 000 OBITELJI
PAPA IVAN PAVAO II.
Vatikan se mobilizirao da ušutka teologiju oslobođenja.
SVEĆENIK TEOLOGIJE OSLOBOĐENJA
A Brasília je počela organizirati svoje molitvene doručke
koji su ujedinjavali evangeliste i diktaturu
od početka do kraja njezinog vladanja tijekom dva desetljeća.
Teško je izmjeriti učinke ove ofenzive.
No činjenica je da je Brazil postao laboratorij za brutalni kapitalizam,
s vrtoglavom nejednakošću,
gdje su milijuni ljudi tražili nadu u evangeličkoj vjeri.
A nigdje taj brzi rast vjere nije bio vidljiviji
nego na događaju koji je organizirao čovjek
poznat kao protestantski papa,
Billy Graham, kao dijelu njegovih antikomunističkih križarskih ratova.
Ovo je najveće okupljanje ljudi koji su došli čuti evanđelje
u Sjevernoj i Južnoj Americi
te jedno od najvećih u povijesti svijeta.
Milijuni kršćana diljem svijeta mole se za ovaj trenutak.
I kažem, Bog blagoslovio Brazil.
Bog blagoslovio Brazil!
GLASAJTE
PRIJAVITE SE I GLASAJTE
Sve u redu?
GODINU DANA NAKON BOLSONAROVE POBJEDE SAVEZNI ZATVOR
Predsjedniče, možemo testirati zvuk?
- Koliko sam dana ovdje? - 571?
Izbrojila sam godinu i šest mjeseci.
Voljela bih da se predstavite.
Ja sam Luiz Inácio Lula da Silva,
bivši sam predsjednik Brazila.
Savezna me policija držala ovdje 571 dan,
a uhitili su me
kako ne bih bio izabran za predsjednika Republike.
Zato me smatraju političkim zatvorenikom
i došao sam dokazati
da su oni koji su me optužili lažljivci
i da su oni izgradili pravu kriminalnu mrežu
da preuzmu vlast u ovoj zemlji
kroz opoziv Dilminog predsjedništva i moje zatočenje.
Isus je znao prije Freuda
da nema ničega skrivenog što neće biti otkriveno
i ničeg tajnog što neće biti poznato i rasvijetljeno.
U dramaturgiji brazilske politike
ono što je potisnuto obično ispliva kroz poruke koje procure.
A ovaj put otkrile su istragu golemog korupcijskog plana
za vladavine Luline Radničke stranke.
Te poruke, do kojih je došao haker,
pokazale su da se ovaj sudac, koji je vodio istragu,
urotio s ovim tužiteljem
da osudi Lulu za korupciju,
s namjerom uklanjanja vodećeg kandidata iz predsjedničke utrke 2018.
Sudac je kasnije postao Bolsonarov Ministar pravosuđa.
Lula je slobodan!
Nakon što su poruke isplivale na površinu
Lula je oslobođen nalogom Vrhovnog suda.
Kad je zatvoren, ola zemlje smatralo je da im je ukradeno
pravo da glasaju za svog kandidata.
Druga je polovica vjerovala da je kazna bila zaslužena.
Sad kad je bio slobodan, radost i ljutnja zamijenile su mjesta.
A sjećanje na njegova dva predsjednička mandata,
kad su se milijuni ljudi izbavili iz siromaštva,
preuranjeno je pokrenulo predsjedničku utrku
i dovelo ga u vodstvo u svim anketama.
Kako je mogao zapovijedati Radničkom strankom iz zatvora?
Pokušat ćeš mi reći da taj tip
dok je bio predsjednik nije imao nikakve veze s korupcijom?
Sigurno je neka šala. Idem po kavu.
Sigurno je neka šala. To je zlostavljanje, znaš?
Ovo je pokazivanje ministrove taštine.
Što mislite da će se dogoditi 2022.?
Izgubit će izbore. Znaš zašto?
Gotov je u evangeličkom svijetu.
Pazi što sam rekao.
Mi smo više od 30 % stanovništva.
Ne može pobijediti.
„Pastore, Lula više neće biti predsjednik.
Bog će učiniti nešto što će promijeniti povijest zemlje.”
„Mir Božji, Bog te blagoslovio.”
„Neka ostali vođe govore o toj temi.”
„Lula bi bio u zatvoru da nije kupio većinu sudaca Vrhovnog suda.”
Gle. Ima ih više od tisuću.
- Idemo, legendo! - Legendo!
Izvukli su Lulu iz zatvora da može prijevarom postati predsjednik.
Morat će predstaviti način održavanja čistih izbora,
ili će iduće godine imati problema.
Predat ću predsjedničku lentu svakome tko me pobijedi u anketama,
ali mora biti pošteno. Ne prijevarom.
Bolsonaro je jasno rekao
da će osporiti svaki rezultat u kojem on nije pobjednik.
Pretpostavljam da je bio svjestan mračnih sila koje je budio
kad je počeo propitivati izborni sustav u zemlji.
To je prvi korak u svakom priručniku o tome kako ubiti demokraciju.
SUDAC VRHOVNOG SUDA
Ne možemo tolerirati napade na demokraciju,
koroziju demokracije.
Sloboda govora nije sloboda agresije.
Demokracija nije anarhija.
Inače ne bismo imali Ustav.
Sudac Vrhovnog suda Alexandre de Moraes
prijeti proglašavanjem Bolsonara nekvalificiranim
uključivši ga u istragu o kampanji širenja lažnih vijesti.
Rat je objavljen.
Sloboda govora ne znači da moram imati pravo.
To je pravo da govoriš, daš mišljenje,
koliko god tvoje mišljenje bilo apsurdno.
Kao Donald Trump, može reći gluposti koje želi.
Otvarao sam crkvu u SAD-u, prišao mi je i rekao:
„Prvog dana
kao predsjednik,
zabranit ću transrodne osobe u vojsci.”
To je sloboda govora.
Želiš govoriti? Hajde. Ljudi su ti koji te osuđuju.
Samo ti pokazujem što je demokracija.
Imaš pravo reći što god želiš, a ljudi mogu odlučiti:
„Ne želim tog tipa jer ovo ne podržavam.”
To je demokracija.
No demokracija nije samo volja većine.
To je i zaštita manjina.
Demokracija je volja apsolutne većine.
Ne namjeravam prelaziti granice da preispitam te autoritete.
Ali vjerujem da trenutak dolazi.
Ako stanovnici São Paula misle da bih trebao otići na Aveniju Paulista
za dvije ili tri nedjelje, rado ću ići.
I to bi bila još jedna poruka onima koji se usude
stajati izvan granica našeg Ustava.
Oče, zahvaljujemo ti za predsjednikov život
i molimo da tvoj blagoslov...
Činjenica da je vojni puč još u našim sjećanjima
dopušta Bolsonaru da govori između redaka.
Tenkovi nikad nisu prošli
pored Esplanada ministarstava od redemokratizacije.
Brazilci su shvatili što je htio reći.
Da bi oružane bi snage mogle intervenirati da ga zaštite.
Ili čak spriječiti sljedeće izbore.
NAROD JE VRHOVNI
Ako misle da bi narod to dopustio.
Oružane snage, spasite Brazil!
NAROD + ORUŽANE SNAGE + BOLSONARO SPAS BRAZILA
UKLONIMO DESETERO IZ VRHOVNOG SUDA
SVA MOĆ PROIZLAZI IZ LJUDI
Pa poziva svoje pristaše na prosvjede.
DAN NEZAVISNOSTI, 7.9.2021.
Duhovno okupljanje da pokrene pobunu protiv vladavine prava.
Ova eskalacija retorike događa se baš kad je prema anketama
Bolsonaro najmanje popularan od početka mandata.
Lula vodi na anketama
u svakom scenariju u utrci za predsjedničke izbore.
Otpor tiranima
poslušnost je Bogu!
Suci Vrhovnog suda svi su kriminalci.
Moraju biti zatvoreni,
ako ne obezglavljeni.
Gospod je rekao da će na smaku svijeta
biti ratova, pošasti i gladi.
Mogao bi to biti uvod koji označava Isusov povratak.
- Za našu čast! - Za našu čast!
- Za našeg Boga! - Za našeg Boga!
Za novu brazilsku nezavisnost!
Pogledajte! Ondje, na nebu!
- Nezavisnost! - Vidi tko stiže.
Pogledajte tko dolazi iznad nas!
Naš predsjednik, Jair Messias Bolsonaro, stiže, ljudi moji!
Neće olovka diktatora u togi
svrgnuti predsjednika kojeg je narod izabrao!
Bog će uništiti te ljude!
Krenimo prema napretku i blagoslovljenom životu!
Bog vas sve blagoslovio!
Legendo!
Bog nije rekao Izraelu:
„Ostanite kod kuće, borit ću se za vas.”
Uvijek je govorio:
„Idite u borbu, uz vas sam.”
Pogledajmo ovaj trenutak opet.
Ovdje Bolsonaro gleda Malafaiju tražeći odobrenje.
A čini se da Malafaia točno zna što će predsjednik reći.
„Idite u borbu, uz vas sam.”
Ne smijemo prihvatiti nijednu osobu
koja želi nametnuti svoju volju.
Došlo je vrijeme da kažemo tim ljudima
da će odsad sve biti drukčije.
Odlazi, Alexandre de Moraes!
Prestani biti gad!
Predsjednik se više neće pokoravati
nijednoj odluci g. Alexandrea de Moraesa!
- Ovlašćujem te! - Ovlašćujem te!
PETO POGLAVLJE SVETI RAT
Kroz stoljeća u kojima su kršćani čekali Isusov povratak,
njihove su se interpretacije apokalipse mijenjale.
U 19. stoljeću mnogi su vjerovali
da će se Isus vratiti u slavi tek nakon tisuću godina mira.
Dakle, što se više radilo na poboljšanju svijeta
i olakšanju ljudske patnje,
to bi se brže vratio.
Ali 1827.
mladi irski pastor,
John Nelson Darby,
preokrenuo je tu ideju.
Nikad ne bih mogla zamisliti koliko će to utjecati na politiku Brazila.
Potresen prosvjetljenjem,
Darby je pročitao Otkrivenje kako ga nitko nije pročitao,
na najracionalniji i najdoslovniji mogući način.
Njemu je imalo smisla
da se ovaj izopačeni svijet treba suočiti s Božjim gnjevom.
Situacija će se i dalje pogoršavati dok ne dođe apokalipsa.
Dakle, nije bilo razloga željeti i promicati mir.
Njegova učenja naelektrizirala su evangeličku misao
i stvorila fundamentalistički pokret
koji je vjerovao da, što je sve gore na Zemlji,
to će se Isus brže vratiti.
Ali Otkrivenje,
gdje je Darby našao svoju viziju,
samo je jedna od mnogih ranih kršćanskih tekstova o apokalipsi.
Te knjige, koje su spaljene i zakopane,
nisu govorile o sudnjem danu,
gdje bi heretici gorjeli u paklu,
nego o tome kako je božja ljubav beskonačna i dostupna svima.
RUJAN 2022., ČETIRI TJEDNA PRIJE IZBORA
Tijekom prošlih izbora Bolsonaro je bio autsajder,
manje omiljeni,
Božji instrument.
Ali na ovim izborima
odlučio se za drugu personu,
nekoga tko drži moć.
Božju moć.
Našeg predsjednika Republike
postavio je Bog.
Stranka tame neće se vratiti.
Podignimo ruke
da blagoslovimo Jaira Messiasa Bolsonara.
I dok ljevica predlaže skromne društvene reforme
u manjkavom kapitalističkom sustavu,
desnica govori na sasvim drugoj razini.
Utjelovljuje tip revolucionarnog žara,
potvrđujući nadmoć Boga
i sveti rat.
Legendo!
Samo crkva može voditi ovaj rat.
Ovo je sada naš rat.
Ovaj je rat vaš.
Ovo je duhovni proces.
PASTOR I SENATOR
Borimo se protiv tame
i nemojte se zavaravati
da neće uzvratiti ako je isprovociramo.
Ima 33 milijuna ljudi koji nemaju što jesti!
Sto pet milijuna ljudi pati jer nema osiguranu hranu!
Postoje demoni koji se nazivaju Bogom
i postoje pošteni ljudi koje se naziva vragom.
Jer postoje ljudi koji ne tretiraju crkvu
kao mjesto za traženje vjere ili duhovnosti
i iskorištavaju crkvu kao političku pozornicu.
Ja, Luiz Inácio Lula da Silva,
branim sekularnu državu.
I govorim to s mirom čovjeka
koji vjeruje u Boga.
Kad želim razgovarati s Bogom,
ne trebaju mi svećenici ni pastori.
Mogu se zaključati u svoju sobu i razgovarati s Bogom
koliko god sati želim, a da nikoga ne molim za uslugu.
Isperi ta pijana usta i prestani govoriti gluposti.
Tko ti je rekao da su pastori i svećenici posrednici između Boga i čovjeka?
Posrednik između Boga i čovjeka Isus je Krist, Timotej 2,5.
Bože, oslobodi nas ovog tipa koji nema moralnih temelja!
Bog blagoslovio vas i Brazil.
GOVORI MALAFAIA
EVANGELIČKI PASTOR
- Počinje, u redu? - Kul.
Tri, dva...
Pastor Silas Malafaia ima...
Svi znate da osim toga što je kontroverzna osoba,
on je rak evanđelja.
Zašto?
Jer kad koristi agresivnost koju koristi s osobom,
kako je koristi s mržnjom...
Čak i progoni nekoga, pokušava ga zaustaviti i ušutkati.
Kad netko tko nije evangelik vidi takav stav,
zamišlja da su svi evangelički vođe takvi.
Da vam ga nađem.
Propovijedam evanđelje 25 godina.
A onda sam otkrio da mi je u demokratskoj zemlji
institucija kojoj sam posvetio 25 godina života
poslala pismo u kojem traži da odstupim zbog političkog stava.
Zašto je evangelički glas toliko tražen?
EVANGELIČKA PASTORICA
- Jer je bolsonarizam uzeo crkvu za sebe. - Da.
Ili ćemo pobijediti na izborima ili će biti diktatura.
Moramo reći što trebaju čuti da glasaju za Lulu.
Z aboravi: „Ne može biti Lula, ne može...”
Moramo poboljšati imidž starca.
To je on, s tim predivnim licem.
I pokazati: „Ovdje sam s predsjednikom Lulom.
Ja sam pastor.”
„Bog blagoslovio” na čudnom jeziku baš kao Michelle i to je to!
Moguće je. Djeluje. Malafaia kaže:
„Ne znam što, ljevičarski luđak, pijanac!”
Onda mi kažemo: „Predsjedniče Lula, Isus voli pijance.
- Isus...” - Točno.
-„Predsjedniče Lula, Isus voli koga...” - Isus voli ono što je seksualno.
- LGBTQIA+. -„Zajednicu LGBTQIA+.”
„Isus kojeg znam, predsjedniče Lula, nije Malafaijin Isus.”
- Znaš u čemu je problem? - Točno.
„Ne Isus u Bolsonarovim ustima. Brazil će opet voljeti Isusa
tijekom tvog mandata.”
Bok, Lula!
PRVI KRUG IZBORA, 2.10.2022.
Nakon što je prebrojano oko 30 % glasačkih listića,
Jair Bolsonaro vodi s 51 %,
a Lula ima 48,94 % važećih glasova.
- Legendo! - Legendo!
U prvom krugu Bolsonarova desnica nadmašila je sva očekivanja,
ne samo odlaskom u drugi krug protiv Lule.
Pogledaj senatore. Moro...
Nego i birajući toliko desničarski Kongres
da bi novi Bolsonarov mandat imao vrlo malo otpora.
Uhvatim se kako se pitam
kakva bi bila naša teokracija.
U prvim nacrtima Brasílije,
pored predsjedničke palače dizajnirali su crkvu,
kao u svim kolonijalnim brazilskim gradovima.
Kasnije, odlučili su je izbrisati
i ostavili na glavnom trgu samo tri grane vlasti,
po jednu na vrhu savršenog trokuta,
da predstavljaju jednakost i ravnotežu.
Ta razdvojenost crkve i države,
javnog i privatnog,
omogućila je da Brasília, usprkos svojim dubokim proturječnostima,
postane obećanje budućnosti.
Obećanje nadolazeće utopije.
Predsjedniče, zašto vas je zadnjih mjeseci
Bolsonaro nadmašio među evangelicima u izbornim anketama?
Mislim da je to zato što radi na ovome kao nitko dosad.
Neki pastori prijete ljudima koji ne glasaju za Bolsonara.
- Puca u crkvi. - Nedavno je došlo do pucnjave u crkvi.
Stvari su nasilne, pritisak je velik.
Zašto se ljudi preobraćaju na evangeličku vjeru?
Uvijek ispričam priču.
Otkad sam bio sindikalni vođa.
Radnik
koji je nezaposlen,
ide u sindikat i sindikat uporno govori:
„Druže, moramo se organizirati unutar tvornice.
Kad se organiziramo, morat ćemo štrajkati,
morat ćemo se boriti, morat ćemo protestirati,
zbog kapitalizma, ovoga ili onoga.”
Tip će reći: „Kvragu, tek sam došao jer sam ostao bez posla.
Tip želi da pokrenem revoluciju.”
Pa ode iz Radničke stranke u Katoličku crkvu.
U crkvi kažu: „Da, sine.
Sine, moraš patiti na Zemlji da bi ušao u kraljevstvo nebesko.
Takav je život. Raj je za siromašne i tako dalje.”
Tip kaže: „Kvragu, došao sam ovamo
da kažem da sam nezaposlen, a tip...”
Onda dođe do teologije blagostanja
i postoje dvije riječi.
„Problem je vrag, a Isus je rješenje.
Vrlo je jednostavno.
Nezaposlen si jer je vrag ušao u tvoj život,
a Isus je izlaz.
Kad Isus uđe u tebe, ti...”
Tip ode utješen govoreći: „Kvragu, netko je rekao da imam šanse.”
Moja je teorija da je socijalizam propao
zbog poricanja religije.
Znaš? To je moja teorija.
Možda neki ortodoksni komunist neće prihvatiti moju teoriju.
Ali ne možeš poreći vrijednosti u koje ljudi vjeruju.
Vodit ćete kampanju u crkvama?
Ja ne tražim glasove tako.
Ne tražite da idem u crkvu tražiti glasove.
Neću ići. Idem u crkvu moliti se.
- Nikad niste išli? - Neću.
To nije dio mog političkog obrazovanja.
NADGLEDNICA ČISTAČA
- Glasali ste za predsjednika Bolsonara? - Jesam.
- I opet ćete glasati za njega? - Hoću.
Jer je Božji čovjek, zar ne?
Barem po mom mišljenju, jer svi...
Nije da Lula nije Božji čovjek. I on je Božji čovjek.
Ali ima svoje vrijednosti.
- Koje je Lula vjere? - Umbanda... Iz candombléa je.
- Nije katolik? - Nije katolik.
Predsjednik Lula? Katolik?
Nikad nije bio. Čak je dobio shango mač.
Mi smo iz Bahije, znamo za te stvari.
Potraži: „Predsjednik Lula prima mač shango.”
Prije Bolsonara, mislila sam glasati za njega.
Kad sam to vidjela predomislila sam se.
Koji predsjednik želiš da pobijedi?
- Koji? - Bolsonaro.
- Laže. Lula.
Nije istina, Bolsonaro.
- Ona je za Lulu! - Hajde. Možeš reći, u redu je.
Dobro. Nadam se da će Lula pobijediti.
Ali on...
- Da nije predložio... - Što?
- Ono s WC-ima. Nije mi se svidjelo. - WC-i, zar ne?
Ali ne radi se samo o tome, zar ne, dušo?
- Željela sam da pobijedi. - Ima dobre prijedloge za zemlju.
Ima dobre planove za zemlju.
Glasala bih za njega. Ali zbog evanđelja,
to je utjecalo na moj...
Moj glas, jer će to utjecati na moju vjeru.
VJERA, KLIKOVI I GLASOVI
ZATVORENA NEZAVISNOST
Pratimo količinu laži koje se izbacuju na internet.
Objavljen je niz lažnih informacija...
PREKRETNICA
...da će Lula, bude li izabran, progoniti kršćane i zatvoriti crkve.
U IZBORIMA BIBLIJA VAŽNIJA OD USTAVA
Moramo objašnjavati da to nije sotonizam.
To je apsurdno, groteskno!
BITKA ZA NAJSIROMAŠNIJE
A ova rasprava zbunjuje glasače.
LULA JE KRŠĆANIN, NIJE NI NEĆE ZATVARATI CRKVE
MIČITE SVOJU POLITIKU IZ MOJE VJERE
Suočen s mogućnošću gubitka izbora,
Lula se odlučio obratiti kršćanima na njihov način.
MOJA ĆE SE KUĆA ZVATI KUĆOM MOLITVE
Suvereni Bože i vječni Oče,
tvoja milost, Gospode,
neka prijeđe i na život Luiza Inácia Lule da Silve.
Oče, daj da tvoj sin može vladati s mudrošću,
inteligencijom,
i, iznad svega, ljubavlju, u Isusovo ime!
Amen!
Gospode Isuse,
učini g. Lulu boljim predsjednikom od ovog kojeg imamo,
pa da bude više škola, više ljubavi,
više života.
Neka više ne bude laži.
Kao znak novog političkog vremena,
Lula piše pismo evangelicima,
izjavljujući da neće mijenjati zakone koji zabranjuju pobačaj u Brazilu
i da će poštovati vjersku slobodu.
Prije 20 godina,
da bude izabran, napisao je slično pismo,
ali bankarima.
Na svakim je izborima mnogo laži
u ovoj zemlji kojoj moramo napisati pismo.
Ne mogu vjerovati da ljudsko biće može vjerovati neke stvari,
ali te stvari kažu, a ljudi vjeruju.
Sad su došli s pričom o uniseks WC-ima.
Ljudi, imam obitelj,
imam kćer, imam unuku, imam praunuku.
To je moglo doći samo iz sotonina uma,
priča o uniseks WC-u.
„Lula se sastaje s evangeličkim pastorima.”
Draga moja, žao mi ga je.
Sad je počeo zezati Bolsonara. Što je branio?
Uvijek je branio što smo mi branili.
I svi to znaju.
Dakle, nije tip koji je došao k nama sad s diskursom
koji je je kao „evangelički”.
Jer uništit ćemo ih ovdje.
Ako pokušaju, zdrobit ćemo ih.
A evangeličko vijeće?
Što možemo očekivati od njega
u slučaju da pobijedi Lula i u slučaju da Bolsonaro?
Ako Lula pobijedi,
većina će ostati u oporbi.
Neki će se uklopiti
zbog svojih interesa.
Nepriznatih interesa.
Neki će se uklopiti. Ali većina se neće složiti.
Jer znaju da će baza doći sa snagom.
Bit ćemo ovdje da ih uništimo,
ne popuštamo im. Nazvat ćemo ih izdajicama.
I danas se boje.
DRUGI KRUG IZBORA, 30.10.2022.
Što je ovo?
Snimat ću diskretno.
Kako bizarno!
Danas je 30., dan izbora,
i Savezna policija zaustavlja motocikle i aute.
Kontrolna točka savezne policije. Dobro? Na ulazu u Cuité.
Traže od nekih da ne glasaju.
Djeluje orkestrirano.
Uspori da... Pogledaj onamo. Oni sa zastavom Radničke stranke.
Zaustavili su auto sa zastavom Radničke stranke.
VOJNA POLICIJA
Ne podržavajte bivše zatvorenike. Ne pomažite bivšim zatvorenicima.
Amen?
Je li policija skinula naljepnicu?
S mog auta! Natjerali su me da skinem Lulinu zastavu.
Savezna je policija pokušala pokrenuti državni udar.
Kakav će biti utjecaj ovoga na izbore?
Ugrožena je demokracija na izborima.
Ovo je neviđeno.
Lula mora pobijediti!
Bolsonaro je ološ!
Ovo je grozno!
Za Boga miloga!
Ako postoji Bog na nebu i Isus Krist na Zemlji,
Lula mora pobijediti!
Za Boga miloga!
Oče, molimo te, Bože.
Oče, uzmi Brazil, Gospode, u svoje ruke!
Oče, uzmi ovaj narod, Isuse!
Bolsonaro vodi s 56,68 % važećih glasova,
a Lula iz Radničke...
Nijedna strana nije potpuno uvjerena u svoju pobjedu.
Bolsonaro s 50,8 %, 50,9 % važećih glasova
i Lula s 49,14 % važećih glasova.
Prebrojili smo više od polovice glasačkih listića.
Bolsonaro ima 50,3 %.
61,06 % SVIH BIRAČKIH MJESTA
Lula preuzima vodstvo s 50,01 posto glasova.
Radnička će stranka pobijediti
Izborni sud upravo je potvrdio
da je Luiz Inácio Lula da Silva iz Radničke stranke
pobijedio u utrci za predsjednika Republike.
- Lula! To je Lula, kvragu! - Gotovo je! Idemo!
Pobijedili smo!
Lula!
Bok, Lula!
Nemoj misliti, Luiz Inácio Lula da Silva,
da si pobijedio na izborima!
Da ćemo progutati ove lažne izbore!
Na temelju lažnih vijesti!
Amen!
Slava Bogu. Aleluja, Isuse.
Ispruži ruku s vjerom!
Bože!
U Isusovo ime, Oče.
Bože, kao posljednja molba,
posjeti našeg predsjednika
i donijet će odgovor!
Čut ćemo, Bože,
pobjedničku pjesmu ovdje!
Ova je nacija tvoja, Oče!
Ovi su ljudi tvoji.
EPILOG OTKRIVENJE
Jeste li čuli za onog luđaka
koji je upalio fenjer u rano jutro,
otrčao na tržnicu i pitao:
„Gdje je Bog?”
Ljudi su se smijali, a on je odgovorio:
„Reći ću vam.
Ubili smo ga, vi i ja.
Svi smo njegovi ubojice.
Ono najmoćnije i najsvetije što je svijet imao
krvarilo je pod našim noževima.
Ali kako smo to učinili?
Što smo radili kad smo odvojili Zemlju od njezina Sunca?”
Tad su ga ljudi pogledali, zapanjeni.
„Došao sam prerano”, kaže on.
„Moje vrijeme još nije došlo.”
Ne znam jesam li ja taj luđak ili jedna od osoba koje su ga slušale.
Ali mislila sam da s vremenom
više nećemo ovisiti o vjeri.
Sad vidim koliko je ta ideja bila arogantna.
Neko su vrijeme revolucije rušile kralja kojeg je pomazao Bog
kako bi stvorile sekularno društvo
gdje bi moć proizlazila iz naroda.
U zadnje vrijeme čini se da idu u suprotnom smjeru.
DAN NAKON IZBORA
Pristaše predsjednika Jaira Bolsonara vode antidemokratske prosvjede
u 20 država
i traže vojnu intervenciju i građanski otpor.
Više od 20 sati nakon potvrde Luline pobjede
predsjednik Bolsonaro još nije priznao poraz.
PREDSJEDNIČKA PALAČA, BRASÍLIA 48 SATI NAKON IZBORA
Aktualne narodne demonstracije
plod su ogorčenosti i osjećaja nepravde
zbog načina provedbe izbornog procesa.
Čast je biti vođa milijuna Brazilaca
koji poput mene brane ekonomsku slobodu,
vjersku slobodu, slobodu mišljenja,
poštenje
i zelenu i žutu boju naše zastave.
Puno vam hvala.
- Predsjedniče, hoćete li... - Predsjedniče!
Predsjedniče, nećete priznati poraz?
Predsjedniče, morate priznati svoj poraz!
- Predsjedniče! - Predsjedniče!
VOJNI STOŽER
Vojska je pružila dobrodošlicu Bolsonarovim pristašama
koji su kampirali ispred stožera.
Uz podršku generala i financiranje od poslovnih ljudi
ta zaštićena područja postaju mjesto stvaranja ustanka.
- Na kiši smo... - Znam.
GENERAL, KANDIDAT ZA POTPREDSJEDNIKA
Morate nam dati vremena, u redu?
- Ne gubite vjeru. - Ne.
Samo to mogu zasad reći.
- Oružane snage! - SOS!
Predsjedniče Jair Messias Bolsonaro,
ti si zakoniti predsjednik.
Ti imaš moć sazvati oružane snage
da uspostave red!
Predsjedniče Bolsonaro,
kako ćeš ući u povijest?
Odsutan? Kukavički?
Ili kao netko tko koristi zakonsku moć zajamčenu Ustavom?
Ali Bolsonaro odlazi u Orlando
bez riječi.
Nisam se složio s njegovim odlaskom u SAD.
Vođa ostaje i plaća cijenu.
Ide u zatvor, ili ne. Pogledaj Lulu.
Sve je upućivalo da ide u zatvor.
Je li pobjegao? Nije. Stav vođe.
Ja se nisam složio s time što je on pobjegao u SAD.
Nikad se neću složiti. Ostani i imaj obraza.
Izdrži.
PREDSJEDNIK UDRUGA POBJEDA U KRISTU
Prosvjed u Brasíliji ne smije biti ispred vojnog stožera,
nego ispred Nacionalnog kongresa koji predstavlja narod!
Nitko neće zadržati brazilski narod!
Narod maršira!
JEDAN TJEDAN NAKON LULINE INAUGURACIJE
Bog, zemlja, obitelj i sloboda!
Esplanada ministarstava bit će zauzeta.
Vratit ćemo Brazil.
Tako mora biti. Na silu.
Otpusti nam duge naše kako i mi otpuštamo dužnicima našim.
Ne uvedi nas u napast nego izbavi nas od zla. Amen.
Nema Dubaija ili Pariza,
nijednog mogućeg putovanja u životu
koje bi bilo bolje
od ovog dana o kojem sam toliko sanjala, da ćemo zauzeti ovo ovdje.
Mi smo termiti koji jedu mramor!
Otvorili su! Gle. Otvorili su vrata.
Ljudi ulaze u Kongres.
Otvorili su.
Ne.
Invazija je počela!
- Ne bacaj ga na mene! - Nosim zeleno i žuto!
Brazil je naša voljena domovina!
Preuzmimo kontrolu!
Gle. Baci bombe ili što već. Idemo naprijed!
Gledamo povijest kako nastaje pred nama.
Narod je uspio zauzeti Nacionalni kongres.
Dana 8.1.2023.!
Ušli smo u Palaču triju vlasti, gledajte!
Pobijedili smo! Dobro pobjeđuje zlo!
Zauzeli smo ga!
Zauzeli smo Kongres!
Sloboda!
Upali su u Vrhovni sud! Gle.
Narod je upao u Vrhovni sud. Gdje si, Alexandre de Moraes?
Kurvin sine!
U Vrhovnom smo sudu!
Gdje je broj 13?
To je Xandãov stol!
Ovo je moj junak. U njegovoj sam kući, gle.
Ovo je naša kuća.
Nema više zezanja. Odlazimo samo s vojskom.
Tražimo vojnu intervenciju. To je to!
Ovo je za vas!
Ovo je za nas.
Hvala Bogu. Ovo je sve na čast i slavu Boga tvoga, Jehova Jireh.
Vječni Svemogući.
To je to. Jair Messias Bolsonaro!
Vratit ćeš se u ovu zemlju i nastaviti je voditi
jer se tama morala povući
jer zna da je Gospod Bog!
INTERVENCIJA
Da ove ruševine govore,
možda bi mogle odgovoriti
da je demokracija možda krajnji oblik velikodušnosti.
Najavljuje odlučnost
dijeliti svoje postojanje s neprijateljem.
VRHOVNI SUD, BRASÍLIA
Nevjerojatno je da je ljudska vrsta
došla do tako paradoksalnog stava.
Tako lijepog.
Tako akrobatskog.
Tako krhkog.
Nije ni čudo da će to isto čovječanstvo
uskoro jedva čekati da je se riješi,
budući da je preteška disciplina
pustiti korijenje na Zemlji.
Možda će buduća apokalipsa otkriti
da, koliko god bile nesavršene,
ove zgrade nisu izgrađene da nameću volju većine
ni božju volju.
Nego da zaštite ono što je ranjivo
od grube sile.
Na grčkom apokálypsis ne znači kraj svijeta.
Nego otkrivenje.
Otkriće.
Prilika da otvorimo oči.
GODINE 2022. OKO 70 % EVANGELIKA GLASALO JE ZA BOLSONARA,
NAJVEĆI OMJER U BILO KOJOJ DEMOGRAFSKOJ SKUPINI.
U LIPNJU 2023. IZBORNI JE SUD PROGLASIO BOLSONARA NEPODOBNIM DO 2030. GODINE
ZBOG ŠIRENJA LAŽNIH INFORMACIJA O IZBORNOM SUSTAVU.
U STUDENOM 2024. POLICIJA JE ZAKLJUČILA DA JE BOLSONARO VODIO
ZLOČINAČKU ORGANIZACIJU KOJA JE PLANIRALA PUČ.
POLICIJA JE USTVRDILA DA JE PLAN UKLJUČIVAO UBOJSTVO LULE,
POTPREDSJEDNIKA GERALDA ALCKMINA
I SUCA VRHOVNOG SUDA ALEXANDREA DE MORAESA.
Prijevod titlova: Nikolina Novak